** DEŇ ZEME – 22.apríl 2021 – zlepšite si svoje vedomosti v environmentálnej oblasti a vyhrajte :-)**

**Pri príležitosti tohtoročného Dňa Zeme sa môžete zapojiť do inovatívneho celoslovenského EkoKvízu na stránke**[**ekokviz.eu**](https://ekokviz.eu/)**. Prebiehať bude každý deň od 22.4. do 21.5.2021 a možno si v ňom zlepšiť hravou formou svoje znalosti v environmentálnych témach. Čo je na EkoKvíze najlepšie? Zapojiť sa môže ktokoľvek celkom bezplatne a ešte aj vyhrať super ekologické ceny!**

**Ako presne bude EkoKvíz prebiehať?**

EkoKvíz je v podstate krátka vedomostná hra, do ktorej sa hráči môžu zapojiť **bezplatne a koľkokrát len chcú**. Tento kvíz bude prebiehať **od 22.4. do 21.5.2021** na stránke [**ekokviz.eu**](https://ekokviz.eu/) a umožní hráčom neustále si zlepšovať svoje vedomosti a najvyššie skóre. Jedna takáto hra obsahuje 12 otázok a trvá cca 3 minúty, čím rýchlejšie odpoviete, tým viac bodov získate a zlepšíte si postavenie v tabuľke. Hráči s najvyšším počtom bodov vyhrajú po skončení podujatia super ceny, ako napríklad **upcyklovaný notebook v hodnote 500 EUR** či **zaujímavé knihy o ekológii**.

**Ako sa môžem zapojiť?**

Stačí sa zaregistrovať na stránke [**ekokviz.eu**](https://ekokviz.eu/), vytvoriť si profil a môžete sa zapojiť! Samotný EkoKvíz predstavuje neformálny typ vzdelávania na individuálnej báze. Tak ak máš záujem a chceš si overiť svoje vedomosti, zaregistruj sa. Môžeš súťažiť a aj vyhrať pekné ceny.

**Môže v EkoKvíze niečo vyhrať aj celá trieda?**

Áno! Konkrétne sadu ekologických a recyklovaných pomôcok pre celú triedu. Stačí sa vyfotiť, ako počas vyučovacích hodín hráte EkoKvíz, pridať fotku na sociálne siete a označiť @[ekokviz.eu](http://ekokviz.eu/) buď na [**Facebooku**](https://www.facebook.com/EkoKviz.eu) alebo **[Instagrame](https://www.instagram.com/ekokviz.eu/%22%20%5Ct%20%22_blank)** EkoKvízu. Po skončení kvízu bude vyžrebovaná jedna trieda, ktorej budú odoslané ceny. Na hodinách biológie sa do ekokvízu zapojíme a pokúsime sa niečo vyhrať pre Vás - žiakov ☺

